6.

Tiettyjä sarakkeita koskevat ohjeet: Sarake Viitteet lainsäädäntöön ja ohjeet 010 Vastapuolen nimi Jokaisen sellaisen vastapuolen nimi, jolta saatu rahoitus on suurempi kuin 1 prosentti velkojen kokonaismäärästä, on merkittävä sarakkeeseen 010 alenevassa järjestyksessä eli saadun rahoituksen koon mukaan. Vastapuolen nimeksi on merkittävä sen yrityksen rekisteröity toiminimi, josta rahoitus on saatu, mukaan lukien mahdollinen yhtiömuotoa osoittava tunnus, kuten SA (Société anonyme Ranskassa), plc (public limited company Yhdistyneessä kuningaskunnassa) tai AG (Aktiengesellschaft Saksassa). 020 Oikeushenkilötunnus Vastapuolen oikeushenkilötunnus. 030 Vastapuolen ala Kullekin vastapuolelle valitaan yksi ala FINREPin talouden alaa koskevasta luokituksesta: i) keskuspankit; ii) julkisyhteisöt; iii) luottolaitokset; iv) muut rahoitusalan yritykset; v) muut kuin rahoitusalan yritykset; vi) kotitaloudet. Asiakaskokonaisuuksista ei ilmoiteta alaa. 040 Vastapuolen kotipaikka On käytettävä vastapuolen sijoittautumisvaltion ISO 3166–1-alpha-2-koodia (mukaan luettuina kansainvälisten järjestöjen ISO-koodit, jotka ovat saatavilla Eurostatin maksutaseoppaan tuoreimmassa laitoksessa). Asiakaskokonaisuuksien tapauksessa maata ei ilmoiteta. 050 Tuotetyyppi Sarakkeessa 010 ilmoitetuille vastapuolille osoitetaan tuotetyyppi, joka vastaa tuotetta, jonka muodossa rahoitus on saatu (tai jonka muodossa suurin osa rahoituksesta on saatu, jos kyseessä on tuotetyyppien yhdistelmä). Tuotetyyppi ilmoitetaan käyttämällä seuraavia lihavoituja koodeja: UWF (vakuudeton tukkuvarainhankinta rahoitusalan asiakkailta, pankkienvälinen rahoitus (interbank money) mukaan luettuna) UWNF (vakuudeton tukkuvarainhankinta muilta kuin rahoitusalan asiakkailta) REPO (varainhankinta takaisinostosopimusten avulla vakavaraisuusasetuksen 4 artiklan 1 kohdan 82 alakohdassa määritellyn mukaisesti) CB (varainhankinta katettujen joukkolainojen liikkeeseenlaskun avulla vakavaraisuusasetuksen 129 artiklan 4 tai 5 kohdassa TAI direktiivin 2009/65/EY 52 artiklan 4 kohdassa määritellyn mukaisesti) ABS (varainhankinta omaisuusvakuudellisten arvopapereiden liikkeeseenlaskun avulla, omaisuusvakuudelliset yritystodistukset mukaan luettuina) IGCP (varainhankinta ryhmänsisäisiltä vastapuolilta) 060 Saatu määrä Sarakkeessa 010 ilmoitetuilta vastapuolilta saadun rahoituksen kokonaismäärä on merkittävä sarakkeeseen 060. 070 Alkuperäisten maturiteettien painotettu keskiarvo Sarakkeessa 010 ilmoitetulta vastapuolelta saadun ja sarakkeessa 060 ilmoitetun rahoituksen määrän osalta on merkittävä kyseisen rahoituksen alkuperäisten maturiteettien painotettu keskiarvo (päivinä) sarakkeeseen 070. Alkuperäisten maturiteettien painotettu keskiarvo on kyseiseltä vastapuolelta saadun rahoituksen alkuperäisten maturiteettien keskiarvo (päivinä), joka perustuu saatujen eri rahoitusmäärien kokoon suhteessa saatuun kokonaisrahoitukseen. Esimerkiksi: 1. Vastapuolelta A on saatu 1 miljardin euron rahoitus, jonka alkuperäinen maturiteetti on 180 päivää. 2. Vastapuolelta A on saatu 0,5 miljardin euron rahoitus, jonka alkuperäinen maturiteetti on 360 päivää. Alkuperäisten maturiteettien painotettu keskiarvo = (1 mrd EUR/1,5 mrd EUR) * 180 päivää + (0,5 mrd EUR/1,5 mrd EUR) * 360 päivää Alkuperäisten maturiteettien painotettu keskiarvo = 240 päivää 080 Jäljellä olevien maturiteettien painotettu keskiarvo Sarakkeessa 010 ilmoitetulta vastapuolelta saadun ja sarakkeessa 060 ilmoitetun rahoituksen määrän osalta on merkittävä kyseisen rahoituksen jäljellä olevien maturiteettien painotettu keskiarvo (päivinä) sarakkeeseen 080. Jäljellä olevien maturiteettien painotettu keskiarvo on kyseiseltä vastapuolelta saadun rahoituksen jäljellä olevien maturiteettien keskiarvo (päivinä), joka perustuu saatujen eri rahoitusmäärien kokoon suhteessa saatuun kokonaisrahoitukseen. Esimerkiksi: 1. Vastapuolelta A on saatu 1 miljardin euron rahoitus, jonka jäljellä oleva maturiteetti on 60 päivää. 2. Vastapuolelta A on saatu 0,5 miljardin euron rahoitus, jonka jäljellä oleva maturiteetti on 180 päivää. Jäljellä olevien maturiteettien painotettu keskiarvo = (1 mrd EUR/1,5 mrd EUR) * 60 päivää + (0,5 mrd EUR/1,5 mrd EUR) * 180 päivää Jäljellä olevien maturiteettien painotettu keskiarvo = 100 päivää